Ofoten regionråd

Ofoten regionråd var frem til 2020 et interkommunalt samarbeidsorgan og regionråd for kommunene Ballangen, Evenes, Narvik, Tjeldsund og Tysfjord i Ofoten. 1.1.2020 ble regionrådet slått sammen med Sør-Troms regionråd til Hålogalandsrådet interkommunalt politisk råd.

Regionrådet er et fellesorgan for koordinering og fellesløsninger i regionen, med særlig fokus på næringsarbeid, bosettingsmønster og interkommunale samarbeidsløsninger. Regionrådet ble opprettet i 2008 som en videreføring av det politiske samarbeidsforumet Ofotsamvirke som ble etablert i 1991.

Organisasjonens øverste organ var representantskapet som består av medlemmene i kommunenes formannskap. I tillegg har man et hovedstyre som omfatter ordførere, varaordførere og en opposisjonspolitiker fra hver kommune, og et arbeidsutvalg som består av ordførerne.

Referanser

Eksterne lenker 
 Ofoten regionråds hjemmeside

Tidligere interkommunale regionråd
Politikk i Nordland
Etableringer i 2008
2008 i Norge